internet vaartha 202 Views
శాట్స్‌ ఎండి దినకర్‌బాబు
ఫతేమైదాన్‌ : గత నెల అస్సాంలోని గోహటీలో జరిగిన దక్షిణ ఆసియా క్రీడా పోటీలలో మొట్టమొదటి సారిగాఖోఖో క్రీడను చేర్చడం జరిగింది. ఈ పోటీలలో పాల్గొన్న భారత మహిళా, పురుషుల ఖోఖో జట్టు రెండింటిలోను స్వర్ణ పతకాలు సాధించిన విషయం తెలిసిందే. భారత ఖోఖో జట్టులో మన తెలంగాణ రాష్ట్రానికి చెందిన ఇద్దరు క్రీడా కారులు పాల్గొన్నారు. వారిలో పురుషుల జట్టులో వరంగల్‌కు చెందిన బి.రంజీత్‌ కుమార్‌, మహిళా జట్టులో మహబూబ్‌ నగర్‌ జిల్లాకు చెందిన నందిని పాల్గొని స్వర్ణ పతకాలు సాధించారు. ఈ ఇద్దరు క్రీడా కారులు మంగళవారం నాడు ఎల్బీస్టేడియంలోని శాట్స్‌ప్రధాన కార్యాలయంలో శాట్స్‌ఎండి అంగంపల్లి దినకర్‌బాబును ఈ ఇద్దరు క్రీడాకారులు మర్యాదపూర్వకంగా కలుసుకున్నారు. ఈ క్రీడాకారులను అయన పుష్పగుచ్ఛాలతో అభినందించారు. ఈ సందర్భంగా క్రీడాకారులను ఉద్ధేశించి అయన మాట్లాడుతూ తెలంగాణ రాష్ట్రం నుంచి ఖోఖో క్రీడలో పాల్గొని బంగారు పతకాలు సాధించడం మన  రాష్ట్రానికి ఎంతో గర్వకారణమన్నారు. వెనుకబడిన జిల్లా అయిన మహబూబ్‌ నగర్‌ నుంచి ఓ మహిళా క్రీడాకారిణి పాల్గొని బంగారు పతకం సాధించడం ఎంతో అభివనందనీయమని ఆయన అన్నారు. ఈ ఇద్దరి క్రీడాకారులకు కావాల్సిన సహాయ సహకారాలను ఎల్లవేళల తెలంగాణ శాట్స్‌అంజేస్తుందని అయన చెప్పారు. గ్రామీణ క్రీడ అయిన ఖోఖోలో అంతర్జాతీయ స్థాయి ఖోఖో పోటీలలో పాల్గొని స్వర్ణపతకాలు సాధించడం నాకు ఎంతో గర్వకారణంగా ఉందన్నారు. వీరిని స్పూర్తిగీ తీసుకొని మిగితా జిల్లాలలో ఖోఖో క్రీడా కారులు జాతీయ, అంతర్జాతీయ స్థాయిలో రాణించే విధంగా కృషి చేయాలని ఆయన అన్నారు. ఈ కార్యక్రమంలో తెలంగాణ ఖోఖో సంఘం ప్రధాన కార్యదర్శి వై.శ్రీనివాస్‌రావు, సంయుక్త కార్యదర్శి కె.రామక్రిష్ణ, వ్యాయామ ఉపాధ్యాయుడు పరమేశ్‌ పాల్గొన్నారు.